Diari Oficial de la Generalitat Valenciana


Sumari del DOGV 2246, del 15-04-1994 (1994/831142)

ACORD de 29 de març de 1994, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Picassent.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   2246

Data del DOGV
:   15-04-1994

Secció del DOGV
:   ALTRES DISPOSICIONS

Número del document
:   1994/831142


Data del document
:   29-03-1994

Organisme emissor
:   Conselleria d'Administració Pública

Tipus de document
:   Acord

ACORD de 29 de març de 1994, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Picassent. [94/2276]  
El Govern Valencià, en la reunió del dia 29 de març de 1994, adoptà l'acord següent:  
L'Ajuntament de Picassent, després de l'aprovació del projecte d'obres i el compliment de la resta dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte complementari al de l'autovia de circumval·lació València, tram CN-III a CN-340 (Projecte passarel·la).  
Aquesta declaració d'urgent ocupació es justifica en la necessitat d'ultimar les obres iniciades pel Ministeri d'Obres Públiques, Transports i Medi Ambient en els terminis establerts i també la necessitat de solucionar el problema de seguretat dels usuaris d'aquesta via d'accés a l'Institut de BUP, única que hi ha, i que no pot ser substituïda per altres vies d'accés, ja que són per al trànsit rodat i no per a vianants.  
Sotmès l'expedient a informació pública, els afectats no han presentat al·legacions durant el termini reglamentari.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, d'acord amb les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del conseller d'Administració Pública, el Govern Valencià  
ACORDA  
Declarar la urgent ocupació dels béns i drets subjectes a expedient d'expropiació forçosa instruït per l'Ajuntament de Picassent per a l'execució del projecte complementari al de l'autovia circumval·lació Valencia, tram CN-III a CN-340 (projecte passarel·la).  
Llista de béns afectats:  
Finca número 1  
Propietari: Sr. Blai Puche i Tàrraga.  
Adreça: av. de la Constitució, 36-1r. Alcácer.  
Finca situada a Picassent, partida del Realon, l'Horteta, de naturalesa rústica, amb una superfície total de 3.420 m2, dels quals s'expropien 357 m2, que amiden en plànol a escala 1:2000, i que limiten, al nord, amb la mateixa propietat; al sud, amb la propietat del Sr. Vicent Moreno i Alandi; a l'est, amb la propietat de la Sra.Carme Mir i Blat; i, a l'oest, amb el barranc.  
Cultiu: no cap (erm).  
Situació jurídica: pertany en propietat al Sr. Blai Puche i Tárraga, adquirit per compra-venda del Sr. Ricard Chanzà i Medina i de la seua muller Sra. Dolors Navarro i Morneo. Inscrita en el foli 13, llibre 272 de Picassent, en data 15 de maig de 1986, finca número 23844, inscripció tercera de compra-venda.  
Finca número 2  
Propietària: Sra. Carme Mir i Blat.  
Adreça: c/ Sorní, 15. Valencia.  
Finca situada a Picassent, partida del Realón, l'Horteta, de naturalesa rústica, amb una superfície total de 2.540 m2, dels quals s'expropien 328, que amiden en plànol a escala 1:2000, i que limita, al nord, amb el terme municipal d'Alcácer; al sud, amb la propietat del Sr. Vicent Navarro i Alandi; a l'est, amb la propietat del Sr. Blai Puche i Tàrraga; i, a l'oest, amb el terme municipal d'Alcácer.  
Cultiu: no cap (erm).  
Aquest acord es publicarà en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular per escrit davant l'Ajuntament de Picassent al·legacions a l'efecte de corregir les possibles errades que s'hagen produït en enunciar els béns afectats per la urgent ocupació.  
Contra aquest acord, que posa fi a la via administrativa, és procedent interposar, després de la comunicació prèvia preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
Valencia, 29 de març de 1994  
El conseller secretari del Govern Valencià,  
LUIS BERENGUER FUSTER